钦定古今图书集成/明伦汇编/闺媛典/第361卷 > 贾充女荃
## 钦定古今图书集成/明伦汇编/闺媛典/第361卷 > 贾充女荃

按《晋书贾充传》：“充前妻李氏生二女，一名荃，一名濬。
父丰诛，李氏坐流徙。后娶郭配女。武帝践祚，以赦得
还。帝特诏充置左右夫人，充母亦敕充迎李氏。郭槐
怒，攘袂数充，充答诏，托以谦冲不敢当。两夫人实畏
槐，而荃为齐王攸妃，欲令充遣郭而还其母，充不遣。
后妻为李筑室于永年里而不往来，荃、濬每号泣请”
充，充竟不往。会充当镇，关右公卿供帐祖道，荃、濬惧
充遂去，乃排幔出，于坐中，叩头流血，向充及群僚陈
母应还之意。众以荃王妃，皆惊起而散，充甚愧愕，遣
黄门将宫人扶去。既而郭槐女为皇太子妃，帝乃下
诏，“断如李比，皆不得还。”荃恚愤而薨。